ᱤᱛᱣᱟᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱤᱛᱣᱟᱨᱤ ᱨᱮᱞᱣᱮ ᱥᱴᱮᱥᱚᱱ, ᱡᱟᱦᱟᱸ ᱫᱚ ᱤᱛᱣᱟᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱱᱟᱜᱽᱯᱩᱨ ᱥᱚᱦᱚᱨ ᱨᱮ ᱢᱤᱫ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱟᱨ ᱴᱟᱨᱢᱤᱱᱟᱥ ᱠᱟᱱᱟ ᱾- Itwari Station Itwari railway station is managed by the South East Central Railways. It is located about 5 km from Nagpur railway station. Durg–Nagpur Passenger, Ramtek–Nagpur Passenger, Nagpur–Gondiya Passenger and Nagpur–Chakradharpur Passenger pass through Itwari.

ᱠᱤᱪᱷᱩ ᱴᱨᱮᱱ ᱱᱚᱣᱟ ᱥᱴᱮᱥᱚᱱ ᱨᱮ ᱢᱩᱪᱟᱹᱫᱚᱜᱼᱟ ᱾ ᱱᱚᱣᱟ ᱫᱚ ᱢᱤᱫ ᱱᱮᱨᱳ-ᱜᱮᱡᱽ ᱞᱟᱭᱤᱱ ᱨᱮᱞᱣᱮ ᱡᱚᱸᱠᱥᱚᱱ ᱦᱚᱸ ᱠᱟᱱᱟ ᱾ ᱥᱴᱮᱥᱚᱱ ᱨᱮᱱᱟᱜ ᱠᱳᱰ ᱫᱚ NITR ᱠᱟᱱᱟ ᱟᱨ ᱱᱚᱣᱟ ᱫᱚ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ (SECR) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱔ ᱥᱩᱨ ᱥᱟᱺᱜᱤᱧ ᱨᱮᱞ ᱡᱟᱦᱟᱸ ᱫᱚ ᱱᱟᱜᱽᱯᱩᱨ ᱵᱮᱜᱚᱨ ᱱᱮᱛᱟᱡᱤ ᱥᱩᱵᱷᱟᱥ ᱪᱟᱸᱫᱽᱨᱚ ᱵᱳᱥ ᱤᱛᱣᱟᱨᱤ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱟᱨ ᱱᱚᱸᱰᱮ ᱜᱮ ᱢᱩᱪᱟᱹᱫᱚᱜᱼᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱨᱤᱣᱟ-ᱤᱛᱣᱟᱨᱤ ᱡᱚᱸᱠᱥᱚᱱ ᱮᱠᱥᱯᱨᱮᱥ, ᱤᱛᱣᱟᱨᱤ ᱡᱚᱸᱠᱥᱚᱱ-ᱴᱟᱴᱟᱱᱚᱜᱚᱨ ᱮᱠᱥᱯᱨᱮᱥ, ᱵᱤᱞᱟᱥᱯᱩᱨ-ᱤᱛᱣᱟᱨᱤ ᱤᱱᱴᱟᱨᱥᱤᱴᱤ ᱥᱩᱯᱚᱨᱯᱟᱥᱴ ᱮᱠᱥᱯᱨᱮᱥ ᱟᱨ ᱥᱤᱵᱷᱱᱟᱛᱷ ᱮᱠᱥᱯᱨᱮᱥ ᱾ ᱡᱚᱵᱚᱞᱯᱩᱨ-ᱱᱟᱭᱱᱯᱩᱨ-ᱵᱟᱞᱟᱜᱷᱟᱴ-ᱜᱳᱱᱫᱤᱭᱟ ᱦᱚᱛᱮᱛᱮ ᱢᱤᱫ ᱱᱟᱣᱟ ᱴᱨᱮᱱ ᱨᱤᱣᱟ-ᱤᱛᱣᱟᱨᱤ-ᱨᱤᱣᱟ ᱮᱠᱥᱯᱨᱮᱥ ᱮᱦᱚᱵ ᱟᱠᱟᱱᱟ ᱾ ᱤᱛᱣᱟᱨᱤ ᱫᱚ ᱱᱚᱝᱠᱟᱱ ᱢᱚᱬᱮ ᱥᱴᱮᱥᱚᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱫᱚ ᱟᱡᱽᱱᱤ, ᱠᱚᱞᱟᱢᱱᱟ, ᱠᱚᱢᱯᱟᱴᱤ ᱟᱨ ᱠᱷᱟᱯᱨᱤ ᱥᱟᱶᱛᱮ ᱱᱟᱜᱽᱯᱩᱨ ᱨᱮᱱᱟᱜ ᱥᱚᱦᱚᱨ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾

ᱢᱟᱬᱟᱝ ᱟᱜ ᱥᱚᱛᱯᱩᱨᱟ ᱨᱮᱞᱣᱮ ᱨᱮᱱᱟᱜ ᱱᱟᱭᱱᱯᱩᱨ-ᱪᱷᱤᱸᱫᱽᱣᱟᱲᱟ-ᱤᱛᱣᱟᱨᱤ ᱞᱟᱭᱤᱱ, ᱡᱟᱦᱟᱸ ᱫᱚ ᱵᱨᱚᱰ-ᱜᱮᱡᱽ ᱨᱮ ᱦᱮᱡ ᱟᱠᱟᱱ ᱱᱟᱜᱟᱨ ᱠᱷᱚᱱ ᱢᱤᱫᱴᱟᱹᱝ ᱱᱮᱨᱳ-ᱜᱮᱡᱽ ᱞᱟᱭᱤᱱ ᱠᱟᱱᱟ, ᱱᱚᱣᱟ ᱨᱮᱜᱮ ᱢᱩᱪᱟᱹᱫᱚᱜᱼᱟ ᱾

ᱱᱚᱣᱟ ᱵᱮᱜᱚᱨ ᱟᱨᱦᱚᱸ, ᱤᱛᱣᱟᱨᱤ ᱨᱮᱞᱣᱮ ᱥᱴᱮᱥᱚᱱ ᱥᱩᱨ ᱨᱮᱱᱟᱜ ᱴᱚᱴᱷᱟ ᱫᱚ ᱱᱟᱜᱽᱯᱩᱨ ᱨᱮᱱᱟᱜ ᱤᱛᱣᱟᱨᱤ ᱴᱚᱴᱷᱟ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾

ᱤᱛᱣᱟᱨᱤ ᱡᱚᱸᱠᱥᱚᱱ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ
ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱱᱟᱜᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱤᱛᱣᱟᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱧᱩᱛᱩᱢ ᱫᱚ ᱱᱮᱴᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱤᱛᱣᱟᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱛᱮᱭ ᱵᱚᱫᱚᱞ ᱠᱮᱫᱼᱟ, ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱢᱤᱫᱴᱟᱹᱝ ᱥᱚᱝᱥᱚᱫᱽ ᱒᱙ ᱡᱩᱱ ᱒᱐᱒᱓ ᱨᱮ ᱱᱚᱣᱟ ᱵᱟᱰᱟᱭ ᱞᱮᱫᱼᱟ ᱾ ᱢᱤᱫ ᱯᱨᱮᱥ ᱨᱤᱞᱤᱡᱽ ᱨᱮ, ᱱᱟᱜᱽᱯᱩᱨ ᱨᱤᱱᱤᱡ ᱢᱟᱲᱟᱝ ᱮᱢᱹᱮᱞᱹᱮᱹ ᱠᱨᱤᱥᱱᱟ ᱠᱷᱳᱯᱰᱮ ᱫᱚᱭ ᱢᱮᱱ ᱠᱮᱫᱟ ᱡᱮ ᱯᱚᱱᱚᱛ ᱨᱤᱱᱤᱡ ᱚᱲᱟᱜ ᱰᱤᱯᱟᱨᱴᱢᱮᱱᱴ ᱑᱖ ᱡᱩᱱ ᱦᱤᱞᱚᱜ ᱢᱤᱫ ᱱᱳᱴᱤᱯᱷᱤᱠᱮᱥᱚᱱ ᱮᱢᱟᱫᱮ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱱᱚᱣᱟ ᱦᱚᱸᱭ ᱢᱮᱱ ᱠᱮᱫᱟ ᱡᱮ ᱧᱩᱛᱩᱢ ᱵᱚᱫᱚᱞ ᱞᱟᱹᱜᱤᱫ ᱚᱲᱟᱜ ᱢᱚᱱᱛᱨᱤ ᱒᱓ ᱢᱮ ᱦᱤᱞᱚᱜ ᱟᱱᱟᱯᱚᱥᱴᱤ ᱥᱟᱨᱴᱤᱯᱷᱤᱠᱮᱥᱚᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ



ᱛᱷᱚᱠ:ᱱᱟᱜᱽᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱱᱟᱜᱽᱯᱩᱨ ᱨᱮ ᱥᱟᱜᱟᱲᱚᱢ
ᱛᱷᱚᱠ:ᱱᱟᱜᱽᱯᱩᱨ
ᱛᱷᱚᱠ:ᱱᱟᱜᱽᱯᱩᱨ ᱮᱥ.ᱤ.ᱥᱤ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ